text: Longu sum 17 ára gamal byrjaði Kári Árting í SMS og hevur starvast har flestu árini síðan tá. Fólk hava veruliga tikið SMS til sín, heldur hann
text: #000006
text: Kári Árting, sum eigur bókhandilin Rit & Rák, hevur starvast í SMS næstan síðan byrjan. Bara 17 ára gamal hevði hann sín fyrsta arbeiðsdag sum bókhandilslærlingur í handlinum hjá Helga og Kára Justinussen. Hetta var í 1978, og tá æt handilin H.J. Bókasølan.
text: #000008
text: – Handilin seldi alt møguligt, og hølini vóru smá. Í neðra vóru bøkur og skrivstovuvøra, og leikur vóru uppiá, greiðir Kári frá.
text: #000009
text: Hann helt fram í Bókasøluni eftir lokna lærutíð. Handilin vaks, og har løgdust bæði fotohandil og leikahandil aftrat.
text: #000010
text: Tvey ár seinni fór Bókasølan á húsagang. Kári Justinussen heitti á hann um at hjálpa til at telja upp, og tað var í hesari tilgongdini, at tað kom í lag, at Kári fór undir sín egna bókhandil í SMS. Hans Mortensen, sum stovnaði SMS, hevði ein týdningarmiklan lut í hesum.
text: #000012
text: – Hans legði stóran dent á mál og mentan, og hann vildi hava ein bókhandil í SMS. Eg fór upp til Hans og fekk eina lagaliga avtalu at byrja ein bókhandil.
text: #000013
text: Men enn vóru ikki allar súður syftar. Kári mátti í bankan at spyrja um lán – mitt í kreppuni.
text: #000014
text: – Fyrsti bankin helt meg vera svakan, men tann næsti, sum var Fossbankin, gav mær lán. Og so fór eg í gongd.
text: #000015
text: Handilin byrjaði varisliga, og roynt varð sum frægast at laga seg til krepputíðina. Summar vikur og mánaðir kundi vera striltið. Ein dagin vóru bara tríggir kundar í bókhandlinum, og hetta er vánaligasti dagurin, sum Kári veit um.
text: #000016
text: Hesi 44 árini síðan Kári hevði sín fyrsta arbeiðsdag í SMS, er mangt broytt. Fermetratalið er munandi størri, nógv fleiri handlar, og starvsfólkatalið er vaksið.
text: #000017
text: – Tað var ein heilt serligur andi í SMS fyrstu árini. Ein pionerandi. Vit skipaðu fyri veitslum tvørtur um handlarnar. Her var bingo á smáu gongdunum, og skipað varð fyri innsavningum fyri vælgerandi endamál.
text: #000018
text: – SMS býtti næstan fólkið upp í tveir partar. Summum dámdi ikki SMS, tí tey hildu tað vera ov stórt og fór at stjala kundar frá handlunum í býnum. Eg minnist eina nýggjársveitslu, tá ið ein maður kom við einum stolnum flaggi úr SMS, sum hann hevði brent. Tað var eitt av hesum orange og grønu SMS-fløggunum.
text: #000020
text: Tað skrivaða orðið kann ofta vera umstrítt, og viðhvørt koma bókhandlar í andglettin.
text: #000023
text: Kári minnist aftur á tíðina, tá ið rithøvundurin, Salman Rushdie, seinast í 80 ́unum skrivaði nógv umrøddu bókina, Satans ørindi (The Satanic Verses). Bókin elvdi til øði millum summar bólkar av muslimum, og ovasti leiðarin í Iran, Khomeini Ayatollah, heitti á muslimar kring allan heimin um at drepa Rushdie fyri gudsspottan, um teir fingu fatur á honum. Eisini týðarar og útgevarar blivu hóttir.
text: #000024
text: Kári helt, at sjálvandi skuldu føroyingar eisini fáa høvi at lesa nógv umstríddu bókina og bílegði fleiri eintøk til bókhandilin í SMS. Bókhandilin endaði á forsíðuni í Dimmalætting, har høvuðssøgan var, at Kári ræddist ikki Khomeini.
text: #000025
text: Tey selja framvegis bókina hjá Rushdie í Rit & Rák, og javnur eftirspurningur er eftir henni.
text: #000027
text: Tíverri er talufrælsið framvegis hótt nógvastaðni, og her hava bókhandlar eina týdningarmikla uppgávu, staðfestir Kári.
text: #000028
text: Føroysku útgávurnar hava eitt serligt pláss, bæði í handlinum og hjartanum. Kári dylur ikki fyri, at hann brennur fyri føroysku bókunum og skaldskapinum. Hann heldur tað vera sera væl frágingið av einum so lítlum landi sum okkara, at vit árliga hava oman fyri 150 bókaútgávur á føroyskum.
text: #000029
text: Ein bókhandil hoyrir heima í eini sølumiðstøð sum SMS.
text: #000030
text: – Bókhandilin hevur eitt breitt segment. Hann er fyri alla familjuna, og har kunnu øll fara og finna okkurt. Bókhandilin gevur eitt slag av javnvág, sigur Kári Árting.
text: #000031